text: Петролът продължава да поскъпва — Agrozona.bg
  Георги Узунов ПУБЛИКУВАНО НА 09.01.2018 14:15
  Петролът продължава да поскъпва. Той достига нивата си от 2015 година, като основна причина се отбелязва и политическото напрежение в Иран. Най-голям натиск върху цената, обаче оказва третият по големина производител в Организацията на страните износителки на петрол (ОПЕК), пишат investor.bg. Фючърсите върху американския лек суров петрол с доставка през февруари поскъпнаха с 0,78% до 62,21 долара за барел. Цената на сорта Брент пък е с 0,59% до 68,18 долара за барел по-висока.
  Добивът в САЩ се очаква скоро да достигне 10 милиона барела на ден. Това количество в момента произвеждат само лидерите Русия и Саудитска Арабия. Очаква се понижение на цените през първото и второто тримесечие на годината. Това посочват с доклада си BMI Research.
  За определяне на цената на петрола на ОПЕК се използва петролната кошница. Тя включва в себе си 14 вида петрол за износ на страните членки. Историческият максимум за "кошницата на ОПЕК" е цената от 140,73 долара за барел, отчетена на 3 юли 2008 година. Цената на барел петрол се определя чрез извеждане на средна аритметична величина от котировките към момента на закриване на търговията с всички сортове от "кошницата на ОПЕК".
  От своя страна, на стоковите пазари златото продължава да поевтинява. То падна с още 0,11% до 1319 долара за тройунция. От агро културите какаото бележи увеличение в цената си от 1% до 1914 долара за тон.